**«XXI ғасыр көшбасшысы» сайысы**

**Тақырыбы:** «XXI ғасыр көшбасшысы»  
**Мақсаты:**

**Білімділік:** Оқушыларды әр түрлі пәндерге деген қызығушылығын арттыру, батылдығын шыңдау, танымдық қабілеті мен білім деңгейлерін тексеру.  
**Дамытушылық:** Жылдамдыққа тәрбиелей отырып, сөйлеу қабілетін, мәдениетін, логикалық ой - өрісін дамыту, интеллектуалдық қабілетінің дамуына ықпал ету.  
**Тәрбиелік:** Туған еліне, жеріне деген сүйіспеншілігін арттыру, халықтың әдет - ғұрпын, салт - дәстүрін сақтап, оны әрі қарай жалғастыруға тәрбиелеу.  
  
**Тәрбие сағатының түрі**: Сайыс  
**Көрнекілігі:** Интерактивті тақта, презентация  
**Пәнаралық байланыс:** қазақ тілі, математика   
**Тәрбие сағатының жүрісі:** «БӘЙГЕ», «КӨКПАР», «ЖОРҒА», «ДОДА»  
  
Жүргізуші: – Сәлеметсіздер ме ұстаздар, ата аналар, оқушылар!  
«Тәуелсіз ел тірегі – білімді ұрпақ», «Білікті бірді жығады, білімді мыңды жығады» – деп халқымыз бекер айтпаса керек. Бүгінгі біздің мектебімізде 5 сынып оқушылары арасында өткелі отырған «XXI ғасыр көшбасшысы» зияткерлік сайысына қош келдіңіздер!   
  
Сайысымызды бастамас бұрын алдымен ұпайларды санап отыратын әділқазы алқасы ………………………… болатынын ескертіп өтейін.  
  
Енді сайысымызды бастаймыз. Сайысымыз 4 турдан тұрады: БӘЙГЕ, КӨКПАР, ЖОРҒА, ДОДА,  
«Мыңнан тұлпар, жүзден жүйрік» демекші баршаңызға сәттілік тілеймін!  
  
**I – тур «БӘЙГЕ»**  
Білім деген биік шың,  
Бақытқа сені жеткізер.  
Білім деген ақылшың,  
Қиындықтан өткізер –  
деп білімді сарапқа салар сәтті бастайық.  
  
*Шарты:*  
1. Мұнда барлық сайыскерлерге ортақ мектеп бағдарламасынан және бағдарламадан тыс 13сұрақ беріледі.  
2. Әр сұрақтың 3 жауап нұсқасы бар.  
3. 5 секунд ішінде қойылған сұрақтың жауабын қолдарындағы параққа белгілеп, дұрыс жауапты тексеріп тұрасыңдар. Яғни тұсына «+» белгісін қойындар. Әр дұрыс жауап 1 ұпай.  
4. «Бәйгенің» сұрақтары оқылып болғаннан кейін сайыскерлердің ұпайлары есептелінеді..Ұпай саны аз 4 оқушы ойыннан шығады.  
  
1. Кез келген екі нүкте арқылы нені жүргізуге болады? (Түзу)  
2. Бір нүктеден шығып екі сәуледен құралатын геометриялық фигура. (Бұрыш)  
3. Бір нүктемен шектелген түзудің бөлігі. (Сәуле)  
4. Тік бұрыштан кіші бұрыш. (Сүйір)  
5. Жоқ өзінде бас та, қас та мойын да.

Ұзындығы жазулы тұр бойында? (сызғыш)  
6. Мен бұрышты берілген  
 Тең екіге бөлемін  
 Жаралғалы ғылымда  
 Не атанып келемін? (Биссектриса)

7. Нәрселерді санау үшін қолданылатын сандар (Натурал сандар)  
8. Кез келген санның бір дәрежесі (Өзіне тең)  
9. Ең кіші 3 таңбалы сан (100)  
10. Ең кіші натурал сан (1)  
11. 11 санының квадраты (121)  
12. Ең кіші жай сан (2)

13. 4 санының кубы (64)  
  
**ІІ тур «КӨКПАР»**  
*Шарты:*  
Бұл турда алдынғы жинаған ұпайларын сақталады. Турдың ерекшелігі 5 сынып бағдарламасы бойынша пәннен сұрақтар келеді. Таңдаған киіз үйдің артында төрт сұрақ болады. Әр дұрыс сұраққа 1 ұпайдан беріледі.  
Алайда ұпайы аз 7 оқушы сайыстан шығып қалады

**10**  
Қандай сан барлық санға қалдықсыз бөлінеді? (ноль)

Термометр аяз болғасын – үш градус көрсетіп тұр. Осындай екі термометр неше градус көрсетеді?  (3)  
Оннын квадраты (100)

11 жай сан ба? (ия)

**20**  
Бір нәрселерді санау үшін қажет сандар (натурал сан)

Нөлден кіші сандар (теріс сандар)

Тоғыздың квадраты (81)  
13 құрама сан ба? (жоқ)  
**30**

Кесінді деген не? (екі нүкте арасындағы түзу)

Алымы бөлімінен үлкен бөлшек не деп аталады? (Бұрыс бөлшек)

Бестің кубы кубы (125)

2 құрама сан ба? (жоқ)  
**40**

Жарты түзу (сәуле)

Үшбұрыштың ішкі бұрыштарының қосындысы (180о)  
Үштің кубы (27)  
15 жай сан ба (жоқ)  
**10**  
Айдынның Асқардан бойы ұзын, бірақ Жанаттан кіші. Кім ұзын? (Жанат)

7 санына байланысты не білесің? (7 күн, 7 қазына, 7 жұт, 7 мүше)

Бестің квадраты (25)

21 жай сан ба алде құрама сан ба? (құрама сан)

**20**  
Бөлмедегі әр бұрышта бір мысықтан жәнеоған қарама-қарсы үш мысықтан отырса, бөлмеденеше мысық бар?

Ең кіші натурал сан. (1)

Сегіздің квадраты (64)

11 құрама санға жатама? (жоқ)

**30**  
Көшеде екі әкесі, екі баласы, және атасы немересімен қыдырып жүр. Көшеде неше адам жүр? (3)

Санды өзіне - өзін бөлсе, неше шығады? (1)

Үштің кубы (27)

27 құрама сан ба? (иа)  
**40**  
Ең үлкен екі таңбалы сан (99)

1 көйлек жылы ма, әлде бір көйлектің қалыңдығындай үш көйлек жылы ма? (бірдей)

Онбірдің квадраты (121)

Екінің бес дәрежесі (32)  
**10**

4 қойда неше аяқ бар (16)

Жай бөлшектердің жазылуындағы бөлшек сызығы нені білдіреді? (бөлуді)

Екінің төрт дәредесі? (16)

7 жай сан ба, құрама сан ба (жай сан)

**20**

Жылдың неше айында 28 күн бар (12)

Үстелдің төрт бұрышы бар. Егер бір бұрышын кесіп тастаса, неше бұрыш қалады? (5бұрыш)

Бірдің кубы (1)

48 жай сан ба? (жоқ)

**30**

Доп емес, дөңгелек емес,

Ұқсас бірақ достарым

Фигура ол ең негізгі

Дәл жаупты қостадым (шеңбер)

Алымы бөлімінен кіші бөлшек не деп аталады? (дұрыс бөлшек)

Жетінің квадраты (49)

100 жай сан ба? (жоқ)

**40**

Бұрышты өлшейтін құрал (транспортир)

Ондық таңбалар үтірдің қай жағында орналасады? (он)

Бестің үш дәредесі? (125)

9 құрама сан ба? (иа)

Ұпайы аз 7 оқушы сайыстан шығады. Қалған 7 оқушы сайысты одан әрі жалғастырады.

**III – тур «ЖОРҒА»**  
«Білгенін бір тоғыз, білмегенін тоқсан тоғыз» Осы турда сайыскерлеріміздің білімін, таным қабілетінің жан-жақтылығын сынайтын кез жетті.

*Шарты:*  
1. Экраннан бес ұяшық көрсетіледі.  
2. Әр ұяшықта 3 сұрақтан болады. Ол сұрақтар әр түрлі тақырыптан алынған.  
3. Ұяшықтағы сұраққа жауап берсе ойыншы (он) 10 ұпайды иеленеді.  
4. Алдынғы турда жинаған ұпайларын жойылады. Бұл турда ұпайды жаңадан жинайсыңдар.  
  
Жүргізуші: Міне біздің үшінші турымызда өз мәресіне жетті. Өкінішке орай бұл турда ұпайлары аз екі оқушы ойынын тоқтатады. Көңілдеріне қаяу түспесін Сіздерге болашақта сәттілік тілеймін!  
(Ескерту: Ұяшықты алдыңғы турда ұпайы ең жоғары оқушы бастап ашуы қажет)  
1 2 3 4 5

**1 ұяшық**  
1) Бірдей санды бірнеше рет  
Көбейтуден тұрады  
Егер оны ықшамдасаң  
Қандай атау болады? (Дәреже)  
2) Нәрселерді санағанда  
Керек ол бізге ауадай  
Айтыңдаршы бұл қандай сан  
Жан-жағыңа қарамай. (натурал сан)  
3) Мың кісіге бір белбеу? (сыпырғыш)

**2 ұяшық**

1) Кез-келген екі нүкте арқылы нені жүргізуге болады?  
(түзу)

2) Жоқ өзінде бас та, қас та, мойында  
Ұзындығы жазулы тұр бойында (сызғыш)

3) Бір-бірімен жарысқан ,  
Төрт аю, бір арыстан.  
Екі қой мен бір түлкі,  
Бәрі нешеу кім білді. (сегіз)

**3 ұяшық**  
1) Бір үйде тұрады екен елу батыр,  
Үй сыртына сүйкенсе өліп жатыр. (сіріңке)   
2) Атадан он баламыз.  
Бір-бір жастан арамыз,  
Қосылып кейде басымыз,  
Азайып кейде қаламыз.  
Бөлініп кейде арамыз,  
Көбейіп те аламыз, Ол не? (0 мен 9 арасындағы сандар)

3) Алпыс төрт бөлмеде  
Отыз екі тұрғын бар  
Ақ, қара қып бөлгенде  
Бірін-бірі қуғандар  
Ханы үшін де жаны үшін де  
Бермейді олар намысын. (шахмат)  
  
**4 ұяшық**  
1) Тік бұрыштан үлкен бұрыш? (доғал)

2) Қолымызда 10 саусақ бар. 10 қолда неше саусақ бар? 100  
3) 12 бұтағы бар алып емен,  
52 шыбық тарап, өсіп өнген.  
Шыбық сайын 7-ден жапырағы  
Бар ма еді, сондай ағаш көзін көрген. (Жыл, 12 ай, 52 апта, 7 күн)  
  
**5 ұяшық**

1) 5 жыл бұрын Айжан 3 жаста болды. Қазір жасы нешеде? (8)

2) Бір жанұяда бес ұл бар. Олардың әрқайсысының қарындасы бар. Сол жанұяда қанша бала бар? (6)  
3) Бір айда бес жексенбі бола ала ма? (иа)

Ұпайы аз екі оқушы ойыннан шығады.

**IV. тур «ДОДА»**  
  
Қажу барма тұлпарға,  
Талу бар ма сұңқарға.  
Білім күшті оларда  
Салсын барын ортаға.  
Шарты: Бұл шешуші тур, яғни көшбасшыны анықтайтын тур. Алдарында төрт тақырып: «Тұлғалар», «Қазақтың байырғы есептері», «Кенгуру» есептері ,«Логикалық сұрақтар». Әр тақырып 6 сұрақтан тұрады. Таңдаған ұяшық саны ұпай санын білдіреді. Сан үлкейген сайын сұрақ күрделене түседі. Сайыскерлерге сәттілік тілеймін.

**Тұлғалар**  
10. Ұлы Александр патшаның ұстазы болған Грециядан шыққан ұлы данышпан ғалым. (Аристотель)  
20. «Ақыл-ойды тәртіпке келтіретін математика, сондықтан да оны оқу керек» дегенді кім айтқан? (Ломоносов)  
30. Аристотель еңбегін зерттеген, «Шығыс Аристотельі немесе екінші ұстаз» атанған 870-950 ж. ж өмір сүрген ғалым. (Әль-Фараби)  
40. «Математика ғылымдардың патшасы, ал арифметика математика патшасы» сөзінің авторы кім?(Гаусс)  
50. «Геометрияға да поэзиядан кем түспейтін шабыт керек» дегенді айтқан кім? ( Әль-Фараби)  
60. «Табиғатты өзіне қарататын шеберлік адаммен бірге тумайды, оқу, білім арқылы ғана шешуге болады» дегенді айтқан? (Лобачевский)  
  
**Қазақтың байырғы есептері**  
10. Түйеқұс екі аяғымен тұрғанда бір пұт тартса, бір аяғымен тұрғанда қанша тартады. (бір пұт)  
20. Жолдас үш баланың жастарының қосындысы 29-ға тең. 5 жылдан кейін олардың жастары бірге алғанда қанша болады? (44)  
30. Немересі атасынан: «Жасың нешеде?» деп сұрады. Атасы егер өзімнің қазіргі жасымның жартысындай уақыт және тағы бір жыл өмір сүрсем, онда маған 100 жас болар еді депті. Атасының жасы нешеде? (66-да)  
40. Екі қыстақтың арасы 10 шақырым. Қырсық жолаушы күніне екі шақырым алға жүріп, кешке бір шақырым кейін қайтады. Қырсық жолаушы екінші қыстаққа неше күнде жетеді? (9 күнде)  
50. Сиқырлаған арба үстінде келе жатқан екі жолаушының біреуі жолдың жартысын өткенде жолдың жартысы қалғанша ұйықтады. Жолаушы жолдың қанша бөлігін ұйықтады. (барлық)  
60. Он-оннан асығы бар үш бала өзара асық ойнады. Ойыннан соң біріншісі екіншісіне қарап: қанша асық ұттың – деді ол. Онша көп ұтқыза қоймаппын, сегіз асығым қалыпты, - деді.  
- Онда сендегі барлық асық менің ұтып алған асығыма тең екен, - дейді үшінші бала асықтарын түгендеп тұрып.  
- Ең көп асықтан ұтылған мен болдым, - дейді мұңайып бірінші бала. Ойыннан кейін кімде, неше асық қалды? (4, 8, 18)  
  
**«Кенгуру» есептері**  
10. «Кенгуру» байқауы 1991 жылдан бастап Европада жыл сайын өткізіліп тұрады. Байқау 2009 жылы нешінші рет өтті? (19 рет)  
20. Қорада тауықтар және қояндар бар. Оларда барлығы 15 бас, 50 аяқ болса, қорада неше тауық, неше қоян бар? (5 тауық, 10 қоян)  
30. 4 қасқыр 4 қойды 4 сағатта жейді. Ал 10 қасқыр , 10 қойды неше сағатта жейді? (4сағ)  
40. Айдар қағаз парағын 5 рет бүктеді, сосын ол бүктеген қағазды тескен. Қағаз парақты қайта жазғанда неше тесік шығады? (2\*2\*2\*2\*2=32)  
50. Қояндар жанұясының үш мүшесі барлығы 73 сәбіз жеп қойған. Әкесі шешесіне қарағанда 5 сәбіз артық жеген. Ал баласы 12 сәбіз жеген, шешесі неше сәбіз жеген? (28)  
60. Сарайда қаздар, қозылар және шыбындар бар. Барлығы 10 бас және 32 аяқ бар. Сарайда барлығы неше қаз, қозы және шыбын бар? ( 5 шыбын, 4 қаз, 1 қозы)  
  
**Логикалық сұрақтар**  
10. Қосарланып жегілген ат-арбамен Самат 8 шақырым жол жүрді. Оның әр аты неше шақырым жүрді? (8)  
20. Бөлмеде 4 бұрыш. Әрбір бұрышта мысықтар отыр, әрбір мысық алдында 3 мысық. Бөлмеде қанша мысық бар? (4 мысық)  
30. Қараңғы бөлмеде керосин шамы және шырақ қатар тұрса, бірінші нені тұтатар едіңіз? (сіріңкені)  
40. Жыл он екі ай ішінде 30 және 31 сандары ауысып отырады. Ал 28 саны қай айда кездеседі? (Барлық айда)  
50. 5 алманы 5 кісіге тең бөліп беру керек және де себетте бір алма қалу керек. (4 алманың әр қайсысын 5-ке бөлу керек)  
60. Ер баланың ағалары жоқ, ал оның қарындасының сіңлісі қанша болса, сонша ағасы бар. Осы отбасында неше ер бала, неше қыз бала бар? (1 ұл, 2 қыз бала)  
  
Жүргізуші: Сайыскерлеріміздің ұпай сандары дайын болса, сөз кезеңін әділ - қазы алқасына береміз.  
«XXI ғасыр көшбасшысы» атанған.................................................... осы дипломмен марапатталады.   
  
Жүргізуші: Оқушыларымыздың білімін, санасын, оқуға деген құштарлығын оятатын зияткерлік сайысымыз көбейе берсін. Көріп тамашалағандарыңызға көп - көп рахмет.